Publication: Magyar Közlöny
Issue: MK-1998-118 (Year: 1998, Number: 118)
Era: 1990-2004
Section: 
Paragraph Index: 27

(5) Ha az elítéltet az életfogytig tartó szabadságvesztésből történt feltételes szabadságra bocsátás alatt elkövetett bűncselekmény miatt határozott tartamú szabadságvesztésre ítélik, a bíróság a feltételes szabadságot megszünteti, és a feltételes szabadságra bocsátás legkorábbi időpontját a határozott tartamú szabadságvesztés tartamáig, de legalább öt és legfeljebb húsz év közötti időtartamra elhalasztja. 47/C. § (1) A bíróság az életfogytig tartó szabadságvesztésre ítéltet akkor bocsáthatja feltételes szabadságra, ha a szabadságvesztésből az elítélt letöltötte a bíróság által meghatározott időtartamot, és alaposan feltehető, hogy a büntetés célja további szabadságelvonás nélkül is elérhető.

Source: https://magyarkozlony.hu/hivatalos-lapok/05a78f646343c3eb564cbbe4da42987badd5c2bd/dokumentumok/2e87dea2ff9f6b934366e95fa2c9ccc3195c580d/letoltes